Білім министрлігі ұстаздарға видеоқұттықтау жолдауға үндеді
DATE: 14:44, 01 Қазан 2020 | GMT +5
TITLE: Білім министрлігі ұстаздарға видеоқұттықтау жолдауға үндеді
URL: https://kaz.inform.kz/news/bilim-ministrligi-ustazdarga-videokuttyktau-zholdauga-undedi_a3701140/
META: DATE: 14:44, 01 Қазан 2020 | GMT +5
TOTAL WORDS: 144
AUTHOR(S):
TEXT: «Мұғалімнің қоғамдағы мәртебесі - кез келген мемлекеттің бүгіні мен болашағының айқын көрсеткіші. Ұстаздарымызға білім беру мен тәрбиелеу ісіне қосқан өлшеусіз үлестері және кәсіпке деген адалдықтары үшін шын жүректен алғыс білдіреміз! Құрметті оқырмандар! Мұғалімдер күні қарсаңында ұстаздарыңызға арналған жылы лебіздеріңізді жолдай аласыздар. Ол үшін бейне құттықтауларыңызды Instagram желісінде @edu news kz парақшасын белгілеп, #Ұстазыма Мың Алғыс немесе #Спасибо Вам Учитель хештегтерін пайдалана отырып жариялау қажет», - деп хабарлады министрлік. Ерекше құттықтаулар Білім және ғылым министрлігінің Instagram парақшасында жарияланады. Үндеуге алғашқылардың бірі болып Мемлекеттік сыйлықтың иегері, әнші Сүндет Байғожин үн қатты. «Мұғалімдерді кәсіби мерекелерімен шын жүректен құттықтаймын! Балаларымыздың тәрбиесіне қосқан баға жетпес үлестеріңіз үшін және таңдаған мамандықтарыңызға деген адалдықтарыңыз үшін алғыс айтамыз. Сіздерге шыдамдылық танытқандарыңыз және тынымсыз еңбектеріңіз үшін бас иеміз. Кәсіби мереке сіздерге жақсы көңіл-күй сыйлап, әріптестеріңіз бен оқушыларыңыздан жылы тілектер мен құттықтаулар көп болсын. Сіздерге мықты денсаулық және жұмыстарыңызда сәттілік тілеймін!» - деді ол
